jkorsvik/nowiki_second_scrape_merged huggingface dataset:
Blekslitjernet

Blekslitjernet er et vann ved Alværn vest i Nesodden kommune. Tjernet ble demmet noe opp etter andre verdenskrig, og brukes som kommunens drikkevannskilde. Før oppdemming var dette to tjern, Bråtetjern og Blekslitjern. 
Tjernet har god bestand av gjedde, men på grunn av drikkevannet er det ikke tillatt å fiske eller bade i tjernet.


== Referanser ==
Dilophus humeralis

Dilophus humeralis er en art av mygg som tilhører familien hårmygg (Bibionidae). Arten er utbredt over mye av Europa.


== Utseende ==
En ganske liten (lengde 4–6 mm) hårmygg. Som andre arter i slekten kammygg (Dilophus) har den to tverr-kammer av pigger på ryggsiden av forkroppen (thorax) og pigger i midten og rundt spissen av for-leggen (protibia). Begge kjønn ligner overflatisk mye på den vanligere arten vanlig kammygg Dilophus femoratus, men hannene kan kjennes på at gripeorganene (gonostyli) på kjønnsorganene er mye smalere enn hos D. femoratus, hunnene på at hodet er mye kortere (antennene sitter festet like foran fasettøynene) og på at vingene er brunlige.


== Levevis ==
Arten lever på enger der larvene trolig utvikler seg i jorden (larvene til denne arten er foreløpig ikke identifiserte). Den har to generasjoner hvert år som flyr på forsommeren og i august-september.


== Utbredelse ==
Arten er utbredt over mye av Europa og er funnet så langt nord som Skottland , og det sørligste Sverige . Den er foreløpig ikke funnet i Norge, men det er ikke usannsynlig at den kan forekomme ved Oslofjorden.


== Systematisk inndeling ==

orden Tovinger, Diptera
underorden Mygg, Nematocera
overfamilie Bibionoidea
familie Hårmygg, Bibionidae
Slekten Dilophus Meigen, 1803 Dilophus humeralis Zetterstedt, 1850 


== Referanser ==


== Eksterne lenker ==
(en) Dilophus humeralis i Encyclopedia of Life 
(en) Dilophus humeralis i Global Biodiversity Information Facility 
(no) Dilophus humeralis hos Artsdatabanken 
(sv) Dilophus humeralis hos Dyntaxa 
(en) Dilophus humeralis hos Fauna Europaea
Na (navn)

Na (kinesisk: 娜, hangul: 아) er et asiatisk kvinnenavn som er vanlig blant annet i Kina og Sør-Korea.


== Etymologi ==
Na betyr «elegant» på kinesisk.
Na er også et maorisk mannsnavn som betyr «der» eller «nå».


== Utbredelse ==
Na (娜) er i dag et svært vanlig kvinnenavn i Kina.
Tabellen nedenfor gir en detaljert oversikt over populariteten til kvinnenavnet Na og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Liang Na (116–159), kinesisk keiserinne
Son Mi-na (født 1964), sørkoreansk håndballspiller
Zhang Na (født 1980), kinesisk volleyballspiller
Li Na (født 1981), kinesisk fekter
Li Na (født 1982), kinesisk tennisspiller
Wang Na (født 1984), kinesisk synkronsvømmer
Zhang Na (født 1984), kinesisk fotballspiller
Oh Ha-na (født 1985), sørkoreansk fekter
Choi Na-yeon (født 1987), sørkoreansk golfspiller
Kim Na-young (født 1988), sørkoreansk judoka
Gwon Han-na (født 1989), sørkoreansk håndballpiller
Kim Ha-na (født 1989), sørkoreansk badmintonspiller
Kim Yu-na (født 1990), sørkoreansk kunstløper
Han Na-kyeong (født 1993), sørkoreansk svømmer
Song Na (født 1995), kinesisk skiskytter


== Referanser ==


== Eksterne lenker ==
(en) Behind the Name: Na
(en) Think Baby Names: Na
Fuad Masum

Fuad Masum (født 1. januar 1938) var Iraks syvende president. Han er en irakisk-kurdisk politisk veteran og ble valgt som president etter det irakiske parlamentsvalget i 2014. Masum var den andre ikke-arabiske presidenten i Irak. Den første var hans forgjenger Jalal Talabani.


== Oppvekst ==
Masum ble født i Koya. Familien hans kommer fra landsbyen Khabanen i regionen Hawraman. Han studerte ved forskjellige religiøse skoler i Irakisk Kurdistan til han ble 18. Etter det studerte han jus og sharia ved Universitetet i Bagdad. I 1958 reiste han til Kairo for å fullføre utdannelsen sin ved Al-Azhar-universitetet. Han arbeidet en tid som professor ved Universitetet i Basra i slutten av 1960-årene. Masum tok sin doktorgrad i islamsk filosofi ved Al-Azhar i 1975.


== Referanser ==
Rusfri Oppvekst

Rusfri Oppvekst (tidligere Norsk Læreravholdslag og Landslaget for Rusfri Oppvekst) er en norsk organisasjon stiftet i 1907, som jobber med barn og unges oppvekstvilkår. Organisasjonen har 730 medlemmer, som ifølge organisasjonens kjerneverdier skal avstå fra bruk av rusmidler. Arbeidet skjer i stor grad gjennom studietilbud som en del av etterutdanning, foredrag, konferanser, kurs og prosjekter.
Organisasjonen er medlem av Actis.


== Referanser ==


== Eksterne lenker ==
Rusfri Oppveksts hjemmeside
Juniorafrikamesterskapet i friidrett 2003

Juniorafrikamesterskapet i friidrett 2003  ble arrangert fra 31. juli til 3. august 2003, i Garoua i Kamerun. Dette var den sjette utgaven av dette mesterskapet for afrikanske utøvere under 20 år.


== Medaljeoversikt ==


=== Menn ===


=== Kvinner ===


== Eksterne lenker ==
ResultaterWorld Junior Athletics History - African Junior Championships 2003 (arkivert)
GBR Athletics - African Junior Championships
IAAF - African Junior Championships – delayed report (arkivert)
Joakim Hunnes

Joakim Hunnes (født 4. april 1981) er en norsk forfatter fra Vartdal. Han debuterte i 2011 med romanen Alle vet hvem du er.Hunnes har bodd i Bergen og arbeidet som informasjonsmedarbeider på et galleri. Han har studert litteraturvitenskap og journalistikk, og gått forfatterstudiet i Bø og Skrivekunstakademiet i Hordaland.
Hunnes jobber nå som norsklærer på videregående i Ålesund.


== Bibliografi ==
Alle vet hvem du er, roman, Tiden (2011)
Bøen, noveller, Tiden (2015)


== Referanser ==


== Kilder ==
Presentasjon av Joakim Hunnes i Forfatterkatalogen på Forfattersentrums nettsider


== Eksterne lenker ==
Digitaliserte bøker av Joakim Hunnes i Nasjonalbiblioteket
Thorbjörn Fälldins tredje regjering

Thorbjörn Fälldins tredje regjering var Sveriges regjering mellom 22. mai 1981 og 8. oktober 1982. Regjeringssjef (statsminister) var Thorbjörn Fälldin.


== Statsråder ==


=== Statsminister ===
Thorbjörn Fälldin


=== Justitieminister ===
Carl Axel Petri


=== Utrikes- och biståndsminister ===
Ola Ullsten


=== Försvarsminister ===
Torsten Gustafsson


=== Socialminister ===
Karin Söder


=== Sjukvårdsminister ===
Karin Ahrland


=== Kommunikationsminister ===
Claes Elmstedt


=== Budgetminister ===
Rolf Wirtén


=== Personal- och löneminister ===
Olof Johansson


=== Ekonomiminister ===
Rolf Wirtén


=== Utbildningsminister ===
Jan-Erik Wikström


=== Skol- och ungdomsminister ===
Ulla Tillander


=== Jordbruksminister ===
Anders Dahlgren
Olof Johansson


=== Handelsminister ===
Björn Molin


=== Arbetsmarknads- och energiminister ===
Ingemar Eliasson


=== Invandrar- och jämställdhetsminister ===
Karin Andersson


=== Bostadsminister ===
Birgit Friggebo


=== Industriminister ===
Nils G. Åsling


=== Kommun- och kyrkominister ===
Karl Boo


== Litteratur ==
Stig Hadenius, Modern svensk politisk historia, Stockholm: Hjalmarsson & Högberg, 2003
Lantmannapartiet

Lantmannapartiet var et politisk parti i andra kammaren i Sveriges riksdag fra 1867 til 1912. I begynnelsen var partiet nærmest et interesseparti for landsbygden, men etter hvert på 1890-tallet utviklet partiet seg i  konservativ retning.
Tollstriden i 1888 gjorde at partiet ble splittet i to, med den frihandelsvennlige delen i Gamla lantmannapartiet og det proteksjonistiske Nya lantmannapartiet. Etter at denne striden ble avblåst i 1895, slo de partiet sammen igjen til det gamle navnet. I 1912 slo de seg sammen med Nationella framstegspartiet til Lantmanna- och borgarpartiet.
Arvid Posse var en av de ledende personene i partiet og var også statsminister for partiet.


== Litteratur ==
Nordisk Familjebok, Förlagshuset Norden AB, 4:e upplagan, Malmö 1953
Protektionistiska majoritetspartiet

Första kammarens protektionistiska parti var et politisk parti i Sveriges riksdags første kammer i perioden 1888 til 1911. Partiet hadde tollvennlighet som sin samlende programpost. I 1910 byttet partiet navn til Det förenade högerpartiet og i 1912 skiftet det navn til första kammarens nationella parti som i 1935 i sin tur byttet til högerpartiet.


== Litteratur ==
Tvåkammarriksdagen 1867-1970, band 2 (Almqvist & Wiksell International 1985), s. 20
Dorset olde tyme bulldogge

Dorset olde tyme bulldogge er en middels stor hund som fremstår som stolt, fryktløs og selvsikker. Den er vaktsom og meget sterk, men opptrer behersket. Den er en skikkelig kraftplugg med en sterk og atletisk fysikk som tiltrekker seg mange beundrende blikk og kommentarer hvor den enn ferdes 
Høyde: 48-61 cm. 
Vekt: 27-41 kg
Dorset Olde Tyme Bulldogge har en kort, massiv, sterk og muskuløs fysikk. Høyde og vekt bør være symmetrisk og med velproporsjonert kropp slik at den opprettholder den sterke tradisjonelle bulldog utsenede.
Skuldrene er muskuløse og litt skrånende; rette forbein, kraftig benstamme og god avstand mellom bena; Albuer som buer verken inn eller ut; brede sterke føtter, tette tær, buede og sterke klør, tykke og slitesterke poter.
Bakparten er bred, muskuløs og stram, men ikke tung. Moderate vinkler på knehaser. Kraftfullt ganglag med god utveksling fra bakpartiet.
En rett kort hale er foretrukket, men korketrekker er akseptert.
Hodet er stort, den øvre delen er noe konveks fra en side til den andre. Pannen dominerer ansiktet, allikevel er hodet bredere enn høyt. Hodet er for øvrig furet med løst, tykt, og rynket skinn rundt halsen og på sidene av hodet. Kinnene er utstående p.g.a. de velutviklede kjevemusklene. Nesen er bred med åpne nesebor. Ørene sitter høyt og bredt. Rose er foretrukket men knapp er også akseptert.
Kroppen er kompakt, brystet bredt og med dybde der ribbenene er godt utsprunget og avrundet mellom forbena. Bakfra er den kort og gir inntrykk av en avbalansert hund. Nakken som er muskuløs er avbuet med moderat lengde nesten som en videreføring fra øvre del av skallen og ned. Overlinjen er solid med bred og muskuløs bakpart. Pelsen er av fineste struktur, glattflat, og kort. Dorsets farger varierer mellom hvit og brindle i tillegg til sort og svakt grå-blå.
Canang sari

Canang sari er små offergaver som lages og gis til gudene etter hinduistisk skikk på Bali i Indonesia.Offergavene er en viktig del av balineserne daglige liv, både i og utenfor templene. Hver morgen og ettermiddag dekkes strender, fortau, kontorer og restauranter av de fargerike små canang sari; stråkuver med fargerike offergaver til en av gudene. Selv om Bali er pålagt monoteisme, har hver hinduistiske familie sine egne tradisjoner med hvilken av gudene det ofres til, ettersom denne bringer budskapet videre til den ene store skaperen. Å lage canang sari er tidkrevende, og det blir vanskeligere å lage disse i en tid hva stadig flere av kvinnene deltar i arbeidslivet.


== Referanser ==
Pu Zhiqiang

Pu Zhiqiang (født 17. januar 1965) er en kinesisk advokat som spesialiserer seg på ytringsfrihet, menneskerettigheter og forbrukervern. Han er en viktig person i Weiquanbevegelsen, en gruppe kinesiske jurister og intellektuelle som forsvarer menneskerettighetene og arbeider for reformer i Kina. I mai 2014 ble Pu Zhiqiang arrestert og anklaget for å ha fornærmet kommunistpartiet på sosiale medier. Blant annet ble han anklaget for å ha kritisert regimet for mislykket etnisk politikk i Xinjiang. Arrestasjonen kom etter at han deltok på et møte blant aktivister som arbeider for anerkjennelse av demonstrasjonene på Den himmelske freds plass. I 2015 fant det sted en rettssak mot Pu Zhiqiang i forbindelse med disse anklagene. Pu Zhiqiang har tidligere vært forsvarer for dissidentkunstneren Ai Weiwei.


== Referanser ==
Star Wars: Bounty Hunter

Star Wars: Bounty Hunter (utgitt i Japan som Star Wars: Jango Fett) er et Star Wars-basert videospill utviklet og utgitt av LucasArts. Spillet ble utgitt den 19. november 2002 på PlayStation 2 og den 7. desember 2002 på Nintendo GameCube. Den 28. april 2015 ble spillet tilgjengelig på PlayStation 3 og PlayStation 4 gjennom PlayStation Network. I Star Wars: Bounty Hunter engasjerer spilleren seg som dusørjegeren Jango Fett. Handlingen i spillet inntar rollen som en forløper til filmen Star Wars Episode II: Klonene angriper. Både Temuera Morrison og Leeanna Walsman gjenntok deres roller som henholdsvis Jango Fett og Zam Wesell.Hovedmålet i Star Wars: Bounty Hunter er å jakte på Dark Jedi Komari Vosa. I løpet av spillet blir det avdekket hvorfor Jango Fett ble valgt som det genetiske grunnlaget for Grand Army of the Republic, hvordan Boba Fett, hans klonede "sønn" ble født, og hvordan Jango anskaffet seg Slave I. Spillerne må bekjempe mange sjefer, som Montross og Longo "Two-Guns". Det eksisterer også sidemål, som å samle inn sekundære belønninger, som åpner spesielle bonusobjekter i spillet. Når spilleren gjennomfører et kapittel blir kommediske machinima låst opp.


== Gameplay ==
Star Wars: Bounty Hunter blir spilt i tredjeperson. Jango Fett har tilgang til en rekke forskjellige våpen i spillet, laserpistoler, flammekaster og jetpackmonterte missiler. Det er forskjellige pickups, powerups og objekter som kan plukkes opp. I hver oppdrag er det et primærmål og flere sekundære mål. De sekundære målene er knyttet til å fange eller drepe personer som har en dusør hengende på seg. Dusørene blir funnet og markert ved å identifisere dem ved å bruke en innebygd ID-skanner i hjelmen (skifter spillet til førsteperson). Hvis man samler nok kreditter låser man opp konseptkunst. I hvert oppdrag er det gjemt hemmelige fjær. Hvis man finner alle fjærene, får man tilgang til bonusopptak.


== Mottakelse ==
Star Wars: Bounty Hunter fikk gjennomgående positive anmeldelser. Nettsidene GameRankings og Metacritic ga spillet henholdsvis 71,06 % og 67/100 for GameCube-versjonen. For PlayStation 2-versjonen ble det gitt 69,26 % og 65/100.


== Referanser ==


== Eksterne lenker ==
Press release
Star Wars: Bounty Hunter på Wookieepedia
Maggia (elv)

Maggia er en elv i den sveitsiske kantonen Ticino. 
Maggias kilde er sjøen Lago del Narèt og noen småsjøer ved Passo del Narèt. Den renner  sørvestlig gjennom dalførene Val Sambuco, Val Lavizzara og Valle Maggia før den munner ut i Maggioresjøen i et delta mellom Ascona og byen Locarno. Videre mot Middelhavet løper den sammen med elvene Ticino og Po.
Maggia er en grunn elv med mye store rullesteiner. Men ved Ponte Brolla, ca 4 km fra munningen, har elva skåret seg ned i berggrunnen og lagd dype gjel og kulper. Elvas kilder er utbygget med flere oppdemmede sjøer for generering av vannkraft (Maggia vannkraftverk). Når magasinene til tider blir tømt, eller ved kraftig regnvær, kan vannstanden i elva stige meget raskt.
Ved elva ligger tettstedet Maggia, som den har fått navn etter.


== Eksterne lenker ==
(en) Maggia River – kategori av bilder, video eller lyd på Commons 
(de) Daniela Pauli Falconi: «Maggia (Fluss)» i Historisches Lexikon der Schweiz
Star Wars: Republic Commando

Star Wars: Republic Commando er et Star Wars basert videospill utviklet og utgitt av LucasArts. På Xbox ble spillet utgitt den 17. februar 2005, Microsoft Windows den 1. mars 2005 og på mobiltelefon ble det utgitt i august 2005. Spillet ble utgitt under navnet Star Wars Republic Commando: Order 66 på mobiltelefon.


== Gameplay ==
Spilleren har rollen som Boss (kodnummer 38), leder for Delta Squad, en elitetropp av klonesoldater som består av medlemmene Scorch (62), Sev (07) og Fixer (40). I løpet av introen får man oppleve treningen på hjemplaneten Kamino og møte med Delta Squad-medlemmene for første gang. Det første oppdraget utspiller seg på planeten Geonosis under krigføringen som blir skildret i filmen Star Wars Episode II: Klonene angriper. Deretter følger et rekognoseringsoppdrag på et av republikkens skip som går under navnet Prosecutor. Det siste oppdraget er på Kashyyyk der hensikten er å redde wookiene fra invasjonsstyrkene til Confederacy of Independent Systems.


== Mottagelse ==
Star Wars: Republic Commando mottok for det meste positive anmeldelser. Spillet blir ofte betraktet som å være et av de Star Wars-spillene som gir den beste Star Wars-opplevelsen, til tross for mangelen på jedier. Klagene blir som oftest rettet mot den korte historiemodusen og den begrensede flerspillermodusen. Nettsidene GameRankings og Metacritic ga henholdsvis spillet 80,35% og 78/100 for Xbox-versjonen og 79,11% and 78/100 for Microsoft Windows-versjonen. Mobilversjonen fikk 74,67% av GameRankings.


== Referanser ==


== Eksterne lenker ==
part 1, part 2, part 3 og part 4
Lantmanna- och borgarpartiet

Lantmanna- och borgarpartiet, ofte kalt andrakammarhögern, var et konservativt politisk parti i Sveriges riksdags andrekammer fra 1912 til 1934.
Partiet ble dannet ved en sammenslutning av Lantmannapartiet og Nationella framstegspartiet. Lantmanna- och borgarpartiet ble først ledet av gårdbruker Carl Persson i Stallerhult. Fra 1913 ble det ledet av tidligere statsminister Arvid Lindman, unntatt halve 1917, da sukkerbruksdirektør Hans Andersson i Skivarp var partileder. Partiet samarbeidet nært med Nationella partiet i førstekammeret, «förstakammarhögern», og riksorganisasjonen Allmänna valmansförbundet. Lindman, Carl Swartz og Ernst Trygger var Sveriges statsministre i 1920-årene. I 1935 slo riksdagsgruppene og riksorganisasjonen seg sammen til Högern, fra 1969 kalt Moderaterna.


== Litteratur ==
Hylén, Jan (1991). Fosterlandet främst? Konservatism och liberalism inom högerpartiet 1904–1985 (svensk). Stockholm: Norstedt. ISBN 978-91-38-50086-8. 
Lewin, Leif (2002). Ideologi och strategi. Svensk politik under 130 år (svensk). Stockholm: Norstedt. ISBN 978-91-39-10523-7.
Frisinnade folkpartiet

Frisinnade folkpartiet var et svensk politisk parti fra 1924 til 1935. Partiet ble stiftet på grunn av at Liberala samlingspartiet ble splittet over spørsmålet om alkoholforbud, hvor forbudsmotstanderne stiftet Liberala riksdagspartiet.


== Partiledere ==
1924–1932: Carl Gustaf Ekman
1932–1935: Felix Hamrin
Lars Engqvist

Lars Fredrik Engqvist (født 13. august 1945 i Karlskrona) er en svensk sosialdemokratisk politiker og avismann . Han var statsråd i perioden 1998 til 2004, hvorav 1. juni – 1. oktober 2004 som visestatsminister.
Fra 1. oktober 2004 til 31. juli 2010 var Engqvist landshøvding i Jönköpings län og fra mars 2005 til 2011 var han styreleder i Sveriges Television. 
Hans statsrådsposter utenom visestatsminister var kommun- och bostadsminister, integrationsminister og socialminister.


== Referanser ==


== Eksterne lenker ==
(en) Lars Engqvist – kategori av bilder, video eller lyd på Commons 
(sv) Lars Engqvist hos Sveriges riksdag
Sylvi Jane Husebye

Marianne Sylvi Jane Husebye (født 17. juni 1965) er en norsk barnebokforfatter og lokalpolitiker (AP).
Hun har skrevet flere bøker for barn, utgitt på eget forlag - Finnmarksforlaget. Lokalt er hun aktiv både i kulturlivet og politisk, i Hammerfest Arbeiderparti.


== Bibliografi ==
Neiden på 5, 10 eller 60 minutter, Finnmarksforlaget (2012)
Skipsletterne : Sjørøvere på Ishavskysten, barnebok, Finnmarksforlaget (2013)
Jenny Jern ruller verden rundt seg selv, Finnmarksforlaget (2013)
Perlene, barnebok, Finnmarksforlaget (2015)


== Referanser ==


== Kilder ==
Presentasjon av Sylvi Jane Husebye i Forfatterkatalogen på Forfattersentrums nettsider
Pelle Christensen

Per «Pelle» Christensen (født 9. mars 1923 i Kristiania, nåværende Oslo, død 30. juli 1995) var en norsk skuespiller og oversetter.
Han var sønn av Gerda Ring og Halfdan Christensen og bror av Bab Christensen. Christensen hadde sin scenedebut i 1949 på Nationaltheatret. Han arbeidet der til 1958, deretter på Rogaland Teater fra 1958 og Den Nationale Scene fra 1962.Christensen oversatte også bøker, spesielt fra fransk, av forfattere som Paul Éluard, Michel Tournier og Paul Valéry. Fra 1988 var han medlem av Norsk Språkråd, hvor han representerte Norsk Skuespillerforbund.


== Referanser ==


== Eksterne lenker ==
Pelle Christensen i Scenewebarkivet
(en) Pelle Christensen på Internet Movie Database 
(no) Pelle Christensen hos Sceneweb
Finn-Egil Eckblad

Finn-Egil Eckblad (født 1923, død 2000) var en norsk mykolog. Han ble dr.philos. i 1968 og ansatt som dosent i botanikk ved Universitetet i Bergen i 1971. Eckblad var 1979–1990 professor ved Universitetet i Oslo. Han har skrevet bøkene Soppøkologi (1978), Soppgeografi (1981) og Sopp i Norge før i tiden (1994).
Han var yngre bror av skuespilleren Edel Eckblad.


== Referanser ==


== Eksterne lenker ==
«Finn-Egil Eckblad» i Store norske leksikon
Astrid Schwab

Astrid Schwab (født 18. juni  1907 i Kristiania, nåværende Oslo, død 2. november 1997) var en norsk skuespiller og instruktør. Hun fikk i 1934 sitt kunstneriske gjennombrudd på Ole Bull Teatret i Bergen. Schwab var senere  ansatt ved Den Nationale Scene, bortsett fra et opphold ved Det Nye Teater 1935–1936. Til hennes store roller hørte fremfor alt Inès i Sartres Stengte dører, Rebekka West i Rosmersholm, moren i Brand og Lavinia i Det lykkelige valg. Blant hennes sikre iscenesettelser var ulike stykker som Shakespeares En sommernattsdrøm og Ionescos Neshornet.


== Filmografi (i utvalg) ==
1933 – Skjærgårdsflirt


== Referanser ==


== Eksterne lenker ==
(en) Astrid Schwab på Internet Movie Database 
(no) Astrid Schwab hos Filmfront 
(no) Astrid Schwab hos Sceneweb 
(no) «Astrid Schwab» i Store norske leksikon
Stillehavslekene 1999

Stillehavslekene 1999. Lekene, South Pacific Games i 1999 var de ellevte Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1999 ble arrangert i Guam i perioden 29. mai til 12. juni 1999. Det var andre gangen som Guam arrangerte lekene, første gangen var i 1975. Det var over tre tusen utøvere fra tjueen nasjoner deltok i tjue sporter. Ny-Caledonia ble beste nasjon med 72 gullmedaljer foran Fiji med 33.


== Medaljer ==


== Deltakende nasjoner ==
Det var 20 nasjoner/land/lag som deltok i lekene i 1999

 Amerikansk Samoa
 Cookøyene
 Fiji
 Fransk Polynesia
 Guam
 Kiribati
 Marshalløyene
 Nauru
 Niue
 Nord-Marianene
 Norfolkøya
 Ny-Caledonia
 Palau
 Papua Ny-Guinea
 Salomonøyene
 Tonga
 Tuvalu
 Vanuatu
 Vest-Samoa
 Wallis- og Futunaøyene


== Sporter ==

 Baseball (1)
 Basketball (2)
 Bordtennis (7)
 Boksing (12)
 Bryting (16)
 Friidrett (45)
 Golf (4)
 Harpunfiske (2)
 Judo (6)
 Karate (13)
 Nettball (1)
 Padling (10)
 Rugby (1)
 Sandvolleyball (2)
 Seiling (10)
 Softball (3)
 Svømming (34)
 Taekwondo (11)
 Tennis (7)
 Triatlon (3)
 Vektløfting (45)
 Volleyball (2)


== Eksterne lenker ==
Stillehavslekene 1999
Howrah jernbanestasjon

Howrah jernbanestasjon (Howrah railway station) er Indias eldste og største jernbanekompleks. Den er en av de fire intercityjernbanestasjoner i Kolkata. De andre er Seada, Shaliar og Kolkata. Stasjonen ligger på vestbredden av Hooghly-elven og forbindes med Kolkata via Howrah-broen. Med sine 23 plattformer har den større kapasitet enn noen annen i India og er også en av de travleste.


== Howrah Express ==
«Howrah Express» er navnet på en rekke lyntog (60-70 km/t) som går fra ulike steder i landet til Kolkata og knytter Howrah-navnet sammen med navnet på utgangstasjonen f.eks. Ernakulam-Howrah Express, eller Tiruchirappalli - Howrah Superfast Express. Et togsett omfatter vanligvis 16–22 vogner, hvorav opptil halvparten kan være sovevogner. De ulike vogners plass i togsettet følger et oppsett som er likt i alle Express.
Disse togene har alltid prioritet og kjører med flere vogner med klimaanlegg. De lengste strekningene tilbakelegges på over et døgn. Flere av disse togene har ikke daglige avganger men går to eller tre dager uken. Bhopal-Howrah Express går bare en dag i uken.


== Galleri ==